ועדת הכספים, כנסת 20, פרוטוקול מספר 234, 2016-01-06 09:30

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: על סדר היום: דיון מהיר בנושא מעקב על תכנית פיתוח והעצמת הישובים הדרוזים והצ'רקסיים לשנת 2015.

משה גפני: ראשון המציעים נמצא כאן, חבר הכנסת חמד עמאר, בבקשה, הבמה לרשותך.

משה גפני: אני רק רוצה להגיד משפט לפני זה: יש מגמה בממשלה להעצים את הפיתוח של המיעוטים.

משה גפני: אנחנו גם העברנו כאן בשבוע שעבר הרבה כסף, יחסית למה שהיה בעבר, לגבי הנושא הזה, ואני שמח, חמד, שאתה מעלה את הנושא הזה.

משה גפני: אנחנו כמובן נמשיך לעקוב אחרי התכנית הזאת של פיתוח והעצמת הישובים הדרושים והצ'רקסיים.

משה גפני: בבקשה, הבמה לרשותך.

חמד עמאר: בוקר טוב לכולם.

חמד עמאר: אני רוצה לברך את כל האורחים שהגיעו לכאן, גם את ראש המועצה המקומית ירכא וכל הנציגים של כל המשרדים.

חמד עמאר: את היושב ראש על קיום הדיון החשוב הזה.

חמד עמאר: את חברי הכנסת שהציעו אתי - -

משה גפני: גם רויטל סויד...

חמד עמאר: שגם הציעה, וכל חברי הכנסת שהציעו את ההצעה אתי.

חמד עמאר: אני רוצה גם לברך על אישור הקמת היישוב הדרוזי החדש.

חמד עמאר: אני אמרתי את עמדתי מהתחלה, שאני תומך בהקמת יישוב דרוזי חדש כי אני מסתכל על עוד 20,30,40 שנה.

חמד עמאר: אני לא מסתכל על עוד שנתיים וחמש.

חמד עמאר: זה ייתן פתרון לדרוזים בעתיד הרחוק.

חמד עמאר: לנושא שלנו – אני גם מברך את הממשלה על ההחלטות שלה אבל תפקידי לעקוב אחרי ההחלטות של הממשלה ולראות אם ההחלטות שהממשלה מחליטה מתבצעות.

חמד עמאר: אני עקבתי אחרי 187 מיליון שקל כל הזמן.

חמד עמאר: ישבתי עם ראשי הרשויות, דיברתי עם אחראים במשרדים.

חמד עמאר: אתמול היתה לי ישיבה עם יושב ראש פורום ג'אבר חמוד.

חמד עמאר: הוא הגיע אלי, ישב אתי על סעיף סעיף גם בתכנית.

חמד עמאר: דיברתי גם עם ראש מועצת ירכא על התכנית, ובעצם באמת עקבתי אחרי התכנית כי בהחלטה של הממשלה, שהיתה ב-14.12.2014, נאמר במפורש שאין קשר בין העברת תקציב של 2015, אם יטענו שלא היה תקציב כי בהחלטה נאמר שאנחנו פונים לחשבת הכללית לזרז את העברת הכספים למועצות המקומיות הדרוזיות לפי דין.

חמד עמאר: ואז אנחנו היום בתחילת 2016, כשההחלטה היתה ב-14.12.2014.

רחל עזריה: שנה שלמה של 187 מיליון שקל, ואני אתן לכם רק דוגמה פשוטה, ונציג משרד החינוך נמצא כאן, הוא יכול להגיד נכון או לא נכון.

רחל עזריה: ישבתי אתמול עם יושב ראש פורום ראשי רשויות ונטען מצדו שכל ה-45 מיליון שקל לא עברו.

רחל עזריה: היה בהחלטה הקמת ועדת היגוי - לא הוקמה ועדת היגוי וכסף לא הועבר.

רחל עזריה: דיברתי עם משרדים אחרים גם, גם שם נאמר שהכסף לא הועבר.

רחל עזריה: ניקח עוד דוגמה של משרד התיירות - גם במשרד התיירות, אם אני טועה שייתקן אותי ראש מועצת ירכא – גם הכסף לא עבר.

רחל עזריה: גם בנושא של הקמת "יד לבנים", שני מיליון שקל, גם הכסף שם לא עבר.

רחל עזריה: המטרה של הדיון הזה, אני לא רוצה לקחת את הדיבורים ואני לא רוצה לדבר, אני מדבר הרבה בכנסת, אני רוצה לשמוע את המשרדים.

רחל עזריה: מה עבר, מה לא עבר, תפקידנו ככנסת לעקוב אחרי הביצוע של הממשלה, ואנחנו נעקוב.

רחל עזריה: ואני מבטיח לכם שכל שלושה חודשים אני אעלה את הנושא הזה.

רחל עזריה: אני אעקוב אחרי ההתקדמות של הנושא.

רחל עזריה: מה שעבר, עבר.

רחל עזריה: מה שלא הצלחנו להעביר, שיעבור ולא יהיה על חשבון 2016, כי המשרדים עושים את זה כל הזמן וזאת טכניקה מקובלת במשרדים, שמה שלא עבר ב-2015 אנחנו אומרים שאנחנו מעבירים ב-2016, ויוצא לי שמתכנית של 2.2 מיליארד שקל, בסוף יעבור פחות ממיליארד שקל כי כל שנה יעבירו לשנה אחרי.

רחל עזריה: משחקים כאלה לא יכולים לשחק אתנו, אני נמצא בכנסת שבע שנים, אני יודע איך זה מתנהל, אני הייתי בוועדת הכספים, אני נמצא תמיד בוועדת הכספים אז אני אעקוב אחרי זה.

רחל עזריה: ואני אומר לכל נציגי משרדי הממשלה כאן:

רחל עזריה: אנחנו נעקוב אחרי כל שקל שהוקצה למגזר הדרוזי.

רחל עזריה: אני לא אתן לאף אחד לשחק עם המגזר הדרוזי.

רחל עזריה: תודה רבה.

רחל עזריה: תודה רבה.

רחל עזריה: היוזמים הנוספים, עבדאללה אבו מערוף, רוצה להתייחס?

עבדאללה אבו מערוף: אני מעדיף לשמוע.

רחל עזריה: בסדר.

רחל עזריה: רויטל סויד, בבקשה.

רויטל סויד: בוקר טוב לכולם, גברתי היושבת ראש, נחמד לראות אותך ככה.

רויטל סויד: אני חושבת שהדיון היום, כשאנחנו הגשנו את ההצעה לדיון מהיר, הגשנו את ההצעה מכיוון שזה לא רק נושא שצריך לעלות על שולחן הדיונים ובמליאה אלא מכיוון שיש בעיה.

רויטל סויד: יש בעיה קשה ומהותית במגזר הדרוזי.

רויטל סויד: יש בעיה קשה ומהותית של כספים שהוקצו אבל לא הועברו.

רויטל סויד: אם אני מסתכלת על החלטת ממשלה שהיא מ-14.12.14, אנחנו מדברים פה על הקצאת כספים שאמורים לעבור גם לתגבור שירותי הרווחה וגם למרכזי נעורים וגם לעיר ללא אלימות, למרכז תרבות, חינוך וספורט, לסיוע לעסקים קטנים ובינוניים.

רויטל סויד: למיתוג תיירות בישובים הדרוזיים והצ'רקסיים, לקידום תכנון מפורט בקרקע הפרטית, לפיתוח מוסדות ציבור, לשילוט, לסיוע בקידום תכנון ופיתוח אורבאני, לחיזוק שדרת העובדים, לתחבורה ובטיחות בדרכים, לשיפור תשתיות ביוב בקבר הנביא יהודה, לתאגיד מים וביוב, לסבסוד בניה לחיילים משוחררים ועוד ועוד ועוד.

רויטל סויד: אני אפילו לא אמשיך לפרט על אף שיש תכנית מאד מפורטת, שבאמת אפשר רק להעריך את העובדה שנגעו בכל כך הרבה נקודות שצריכות עזרה וסיוע, עם הקצאת כספים גם במגזר הדרוזי והצ'רקסי - לא נעשה דבר.

רויטל סויד: המשמעות של זה היא מאד ברורה.

רויטל סויד: המשמעות של זה היא שיש כסף שקיים אבל אין יישום בשטח.

רויטל סויד: עכשיו, אנחנו נמצאים פה, אנחנו כבר בשנת 2016 אבל בכל שנת 2015 כספים לא הועברו.

רויטל סויד: וכשכספים לא מועברים באופן כזה, אם היא תכנית כל כך פורטת, אנחנו צריכים לבוא ולראות מה קרה.

רויטל סויד: אני ביקרתי בשבוע שעבר בעוספיה, ואני ביקרתי גם בפקיעין וגם צריך להגיע ראש המועצה, סוויד-סוויד עם אנשים, שתכף גם יגיע וייכנס ויצטרף לאורחים המכובדים שנמצאים פה.

רויטל סויד: ולשמוע אותם, את הזעקה שלהם, זה דבר נוראי.

רויטל סויד: לשמוע שמעבר לזה שאין עניין של פיתוח של תשתיות וכמובן תב"ע, שכבר 20 שנה לא עשו עם זה שום דבר.

רויטל סויד: לשמוע שיש בתים שלא מחוברים לחשמל עדין.

רויטל סויד: לשמוע שעדין יש בעיה מאד גדולה ומהותית בעניין של הבטיחות.

רויטל סויד: לשמוע שלא מועברים כספים לדברים שהם מחויבים המציאות, שבין היתר גם מניתי כאן את כל הדברים.

רויטל סויד: אז אנחנו פה נמצאים בדיון, והדיון הזה הוא מחויב המציאות, ואין כמו ועדת הכספים וחבר הכנסת גפני העומד בראשה, לבוא ולעשות סדר אחת ולתמיד.

רויטל סויד: אז כמובן נשמע את המשרדים, וחשוב מאד לשמוע את המשרדים ולראות מה קורה אבל אני גם מבקשת שהיום תצא מפה החלטה בוועדת הכספים, החלטה שכמו שאמר חברי, חבר הכנסת חמד עמאר, שזה כמובן יהיה בשנה הזאת ולא יעבור לשנה הבאה.

רויטל סויד: שזה יהיה ב-2015, זה דבר אחד.

רויטל סויד: ודבר שני, גם ישיבת מעקב בדיוק על הנושא הזה.

רויטל סויד: תודה.

רחל עזריה: בסדר גמור.

רחל עזריה: יש פה נציג ממשרד ראש הממשלה?

רחל עזריה: רון מרגלית?

רחל עזריה: נשמח לשמוע איפה הדברים עומדים.

<גלבוע זינגר: אני אדבר, אני מאגף פנים, תכנון ופתוח במשרד ראש הממשלה.

<גלבוע זינגר: אנחנו אחראים על כל המגזר הדרוזי והצ'רקסי.

<גלבוע זינגר: החלטה 2332 שאושרה בדצמבר 2014 בסך של למעלה מ-180 מיליון שקלים, ששותפים לה 13 משרדי ממשלה, כאשר משרד ראש הממשלה מנהל ומתכלל אותה.

<גלבוע זינגר: במסגרת אותו ניהול ותכלול של ההחלטה, אנחנו מקיימים מפגשים תקופתיים עם ראשי הרשויות ומעדכנים אותם על יישום ההחלטה.

<גלבוע זינגר: במקביל, אנחנו עובדים מול משרדי הממשלה במטרה לפתור חסמים.

<גלבוע זינגר: אני יכול לעדכן כאן שהתכנית מיושמת, וככל שישנם חסמים, משרד ראש הממשלה, בשיתוף משרדי הממשלה, בשיתוף ראשי הרשויות פועלים לפתור אותם - -

עבדאללה אבו מערוף: כמה בוצע בפועל מה-187 מיליון שקל בפועל?

<והיב חביש: מה זה "חסמים"?

עבדאללה אבו מערוף: לא, לא.

עבדאללה אבו מערוף: מה זה "חסמים"?

עבדאללה אבו מערוף: ולפני שנגיע לחסמים, כמה בוצע?

עבדאללה אבו מערוף: בגלל זה יש דיון, אני רציתי לשמוע מהם.

רחל עזריה: לא, שניה.

רחל עזריה: אז בואו נשמע.

רחל עזריה: אני מבקשת שתנסה לפרט את הדברים.

<גלבוע זינגר: אני יכול להגיד שלמרות שהיתה לנו עכשיו שנה ללא תקציב, מרבית, אפילו למעלה ממרבית מהסכום שהיה מוקצה למשרדים הוקצה למשרדים, וחלק מאד גדול מהתכניות מתחילות להיות מבוצעות.

<גלבוע זינגר: באופן טבעי, 180 מיליון שקלים לא יכולים להיות מבוצעים בהינף יד - -

<קריאה: היתה לך שנה שלמה.

<קריאה: זה משנה שעברה.

חמד עמאר: אתה מדבר על 16 ישובים, אתה מדבר על שנה שלמה, אתה מדבר כאן, בוועדת הכספים.

חמד עמאר: אם אתה אומר שבוצע הרוב, אני רוצה לעבור סעיף סעיף.

חמד עמאר: 45 מיליון שקל – כמה בוצע למשרד החינוך מ-45?

חמד עמאר: כמה האוצר העביר מה-30 מיליון שהיה אמור לעבור.

<גלבוע זינגר: אז כמו שאמרתי: מרבית הכסף - -

רחל עזריה: סליחה, אתה יכול לתת לנו נתונים יותר מדויקים?

רחל עזריה: אנחנו מבינים את זה שהמרבית הוקצה ושחלק גם בוצע אבל אנחנו פה בדיון בוועדת הכספים, אנחנו מאד אוהבים מספרים.

עודד פורר: גברתי יושבת הראש, זה יחסית פשוט.

עודד פורר: צריך לעבור סעיף סעיף בהחלטה, יגידו נציגי הממשלה ביצענו או לא ביצענו.

עודד פורר: זה הכל.

עודד פורר: בלי הרבה מילים ומלל.

חמד עמאר: בדיוק.

חמד עמאר: הכל מולי, שתבין.

חמד עמאר: יש לי טבלה ויש לי את ההחלטה.

עבדאללה אבו מערוף: אנחנו התחלנו לעקוב אחרי זה עוד לפני הבחירות, עם כל הכבוד, ועשינו ישיבות וההחלטה היתה כבר לפני הבחירות.

עבדאללה אבו מערוף: במשך כל הזמן התחלנו לעקוב, יש לכם מספרים, יש לכם הוכחות, בבקשה.

<והיב חביש: שיבוא נציג האוצר.

<והיב חביש: למה נציג האוצר - -

רחל עזריה: רגע, סליחה.

רחל עזריה: אתה עברת פריימריז – זו בדיחה של ועדת הכספים.

רחל עזריה: כן, בבקשה.

<גלבוע זינגר: אני משער שאת הטבלה שיש בפניך, חבר הכנסת חמד עמאר, קיבלת איכשהו כנראה מאתנו.

<גלבוע זינגר: אנחנו העברנו לכל ראשי הרשויות טבלת מעקב.

<גלבוע זינגר: - -

רחל עזריה: אז אתה יכול לשלוח לחברי הכנסת הנוכחיים את הטבלה?

רחל עזריה: סליחה, לוועדת הכספים ואנחנו נעביר את הטבלה.

רחל עזריה: אני מבקשת שתעביר - -

<גלבוע זינגר: תגישו פניה.

רחל עזריה: אנחנו פנינו, זאת פניה.

רחל עזריה: תעביר לנו בבקשה.

<גלבוע זינגר: לגבי פר משרד ומשרד – אני מציע שכל נציג משרד יציג כמה כסף הועבר אליו, מה הוא ביצע ומה הוא הולך לבצע.

<גלבוע זינגר: אני רק יכול להגיד שמשרד ראש הממשלה מחויב ליישום ההחלטה הזאת, 2332, כמו שהוא היה מחויב ליישום ההחלטות הקודמות - -

רויטל סויד: יש לכם מעקב אחרי - - -

רחל עזריה: רגע, רויטל.

רחל עזריה: חברת הכנסת סויד שניה אחת.

רחל עזריה: אתה אומר בעצם שהתקציבים הוקצו למשרדים, ואתה מבקש שאנחנו נשאל את המשרדים כמה בוצע?

רחל עזריה: זה מה שאתה אומר עכשיו?

<גלבוע זינגר: כן.

רויטל סויד: הוקצו ועברו או רק הוקצו?

רחל עזריה: הם הוקצו ועברו?

<גלבוע זינגר: הוקצו ועברו למשרדים.

<קריאות: - - -

<והיב חביש: גברתי היושבת ראש, רגע, לפני שאתם מתחילים את הדיון - -

רחל עזריה: שניה, עוד רגע אחד.

רחל עזריה: יש לנו פה נציגים של כמה משרדים, בסדר?

רחל עזריה: אז מה שאנחנו נעשה, אנחנו נשמע את המשרדים, את ראש המועצה ואחר כך אנחנו נשאל את המשרדים וננסה לעבור אחר "שרשרת המזון".

רחל עזריה: כן, בבקשה.

<והיב חביש: אני ראש מועצת ירכא.

<והיב חביש: גברתי היושבת ראש, חברי כנסת נכבדים, אני באמת מודעה לכל אחד ואחד מכם על עצם - -

איתן ברושי: הם מודים לך שהם באים כל שישי-שבת לירכא.

<קריאה: אז תמשיך לבוא.

<קריאה: בבקשה.

<והיב חביש: אני רוצה להקדים, שתכנית הפיתוח של הישובים הדרוזים היתה אמורה לעבור בחודש אוגוסט-ספטמבר 2014, לפני ההחלטה על קיום הבחירות.

<והיב חביש: עצם זה שראש הממשלה החליט שמפרקים את הממשלה ואת הכנסת והולכים לבחירות, משם נבעה ההחלטה לתקופת ביניים להשקיע 187 מיליון שקל.

<והיב חביש: הסכום הזה נגרע מהתכנית העיקרית ואמרו שהכסף הזה לא קשור לבחירות ולא קשור לתקציב המדינה, הוא מימון ביניים עד שיהיה תקציב חדש.

<והיב חביש: ההחלטה מדברת על הכסף שצריך לעבור בפברואר 2015.

<והיב חביש: בפברואר 2015 ממשרד ראש הממשלה - -

עבדאללה אבו מערוף: עד ה-14 לפברואר.

<והיב חביש: עד ה-14 לפברואר.

<והיב חביש: - -

רחל עזריה: גלבוע, אתה תצטרך תכף להתייחס לדברים שלו.

<והיב חביש: - - עד פברואר 14 זה תקציב למשרד ראש הממשלה, ובוועדת חריגים יעבירו את זה לכל משרד ומשרד, ויבצעו זאת במשך שנת 2015.

<והיב חביש: לצערי, אנחנו הפכנו להיות בני ערובה של פקידי האוצר ושל משרד ראש הממשלה.

<והיב חביש: מפברואר עד נובמבר לא עבר שקל אחד.

<והיב חביש: לא עבר לשום משרד שקל אחד.

<והיב חביש: ישנם משרדים שבאמת הביעו רצינות ונכונות, וקיבלנו אינפורמציה שהאחראי תקציבים במשרד האוצר מפעיל לחץ על משרדי ממשלה לא לדרוש את הכסף אחרת ינקטו בסנקציות נגדם.

<והיב חביש: אני חושב שהישובים הדרוזים עברו כמעט שנתיים קשות מאד בלי תקציבים, בלי פעילות, ואנחנו סובלים מזה יום יום.

עמר בר-לב: זה ההחלטה של ראש הממשלה ה-180 מיליון?

חמד עמאר: 187 מיליון זה החלטת ממשלה.

חמד עמאר: אני מחזיק אותה.

רויטל סויד: מדצמבר 14.

עמר בר-לב: לפחות בציניות אפשר לומר שאין מה לעקוב כי הכסף לא הגיע, אפילו לא שקל אחד אז אין מה לעקוב מה הם עשו עם זה.

<והיב חביש: עד סוף נובמבר לא הגיע שקל אחד חוץ משמונה מיליון שקל של תכנון, שבאמת מינהל התכנון עשו עבודה יסודית וקבע קריטריונים ועשה עבודה מסודרת וחילק את הכסף באוקטובר, אם אני לא טועה.

<והיב חביש: אבל עיקר הבעיה, גברתי וחברי הכנסת, שהחלטות באות לתקן מצב.

<והיב חביש: עצם זה שיש החלטה להשקיע שני מיליארד שקל זה הכרה של מדינת ישראל שישנה אפליה בכל הישובים הדרוזים.

<והיב חביש: לקבל החלטה זה צעד מבורך וזה צעד טוב - -

רחל עזריה: זה הצעד הראשון.

<והיב חביש: - - ותודה לכל מי שעזר אבל לא לבצע אותה – אני חושב שזו עבירה חמורה וזה דבר חמור שאסור לעבור עליו לסדר היום.

<והיב חביש: ומה שקורה אתנו עכשיו, ב-187 מיליון שקל, יקרה לנו בכל השני מיליארד שקל.

<והיב חביש: לכן, אני מציע דבר פשוט, ואת זה אני מבקש מחברי ועדת הכספים: אנחנו לא רוצים יותר החלטות ממשלה.

<והיב חביש: אנחנו רוצים להיות בבסיס תקציב מדינת ישראל.

<והיב חביש: זכות בסיסית שלנו להופיע בתקציב.

<והיב חביש: אני לא רוצה להיות בן ערובה לא למשרד ראש הממשלה ולא לפקיד במשרד מסוים.

רחל עזריה: טוב, בסדר.

רחל עזריה: תודה.

רחל עזריה: אנחנו עכשיו נעבור למשרדים.

רחל עזריה: אני מבקשת להתחיל עם משרד החינוך.

רחל עזריה: מוהנא פארס, בבקשה.

<מוהנא פארס: למרות שאני לא שייך לחינוך הדרוזי, אני עזבתי בספטמבר אבל הייתי שותף להחלטה.

<מוהנא פארס: נמצאת פה המחליפה שלי, איה חיראלדין, אבל המנכ"ל ביקשה שאבוא בגלל שהייתי שותף גם לכתיבה של ההחלטה.

רחל עזריה: אצלכם יש 45 מיליון שקלים, נכון?

<מוהנא פארס: בהחלטה כן.

<מוהנא פארס: אני אפרט.

<מוהנא פארס: קודם כל, התקציב הוא 30 מיליון שקל, ובהחלטה כתוב שהוא עד 15 מיליון שקל תקציב של המשרד.

<מוהנא פארס: צריך לזכור ששנת הלימודים מתחילה בספטמבר, אם לא נגיד ב-1 לינואר 2015.

<מוהנא פארס: אנחנו לא חיכינו לתקציב שיתקבל והמשכנו בפעילות בבית ספר כל הזמן.

<מוהנא פארס: רק הערה אחת, שתי הערות: אני חייב להגיד שזה חשוב שגם אנשי הציבור וגם חברי הכנסת ישמעו.

<מוהנא פארס: התקציב התוספתי בשנים האחרונות של משרד ראש הממשלה הביא למהפכה אדירה בחינוך הדרוזי.

<מוהנא פארס: היום החינוך הדרוזי נמצא במקום אחר מבחינת זכאו לבגרות - -

רחל עזריה: סליחה, סליחה.

עמר בר-לב: אבל קיבלתם את הכסף או לא?

חמד עמאר: אנחנו מדברים על כסף כאן.

רחל עזריה: זהו, אני בטוחה שאתם עושים עבודה מצוינת ואני גם יודעת את זה.

רחל עזריה: אני מכירה את השינויים האלה היטב מתפקידים קודמים אבל אנחנו מבקשים לדעת עכשיו על ה-45 מיליון שקלים.

<מוהנא פארס: אבל הערה אחת חשובה לגברתי: יש תקציב שאף אחד לא רואה, מנהל בית ספר רואה, שאי אפשר להגיד שלא הגיע.

<מוהנא פארס: זאת אומרת, כשאנחנו מעבירים תקציב תגבור לפיסיקה בבית ספר מסוים, המנהל רואה אותו.

<מוהנא פארס: אי אפשר להגיד שלא עבר.

<מוהנא פארס: אבל לענייננו, בנובמבר 2015 אנחנו קיבלנו 17 מיליון ש"ח מהאוצר.

<מוהנא פארס: אני יכול לפרט מה עשינו אתם, 17 מיליון ש"ח תקציב תוספתי שהוא בנוסף לתקציב שהוא בבסיס תקציב משרד החינוך.

חמד עמאר: 17 מיליון שקל עברו למועצות המקומיות?

<והיב חביש: לא.

<מוהנא פארס: דקה, אני אגיד את הפירוט.

רחל עזריה: שניה, זה 17 מתוך ה-30, נכון?

רחל עזריה: ואתם הייתם אמורים להעביר 15.

<מוהנא פארס: נכון.

רחל עזריה: אז תכף תספר גם על ה-15.

<מוהנא פארס: אוקי.

<מוהנא פארס: ה-17 לא כתוב באף מקום שצריך לעבור לרשות המקומית.

<מוהנא פארס: כתוב בהחלטה בעברית פשוטה, להנחות את משרד החינוך בכעין תכנית פדגוגית, אוקי?

<מוהנא פארס: אבל כמו שבשנים עברו, יש תקציב שעבר ישירות מטעמנו דרך ועדת הקצבות לרשות המקומית ויש תקציב שאנחנו הפעלנו דרך מכרזים שלנו כתגבורים או מלגות.

<מוהנא פארס: אני יכול לפרט עכשיו - -

רחל עזריה: אז אני אשמח שתפרט.

חמד עמאר: 17 מיליון שקל – השאלה שלי ברורה: יש לי 30 מיליון, 17 שעברו.

חמד עמאר: הם הגיעו ב-2015 לאותו תלמיד דרוזי או לא הגיעו?

<מוהנא פארס: בואו נתחיל לפרט.

<מוהנא פארס: קודם כל, נתחיל בסעיף של תגבורים לימודיים בתוספת של קורסי פסיכומטרי שזה משהו כמו 5.4 מיליון שקל.

<מוהנא פארס: זה תקציב שנמצא בתוך מכרז של משרד החינוך שאנחנו מעבירים אותו למנהל בית ספר.

<מוהנא פארס: כעשיו, למנהל בית ספר יש פרוצדורה.

<מוהנא פארס: יש לי קבוצה של תלמידים חלשים במתמטיקה - -

חמד עמאר: 5.5 עדין לא עבר.

<מוהנא פארס: - - ואנחנו מעבירים תקציב.

<מוהנא פארס: זה תקציב שעבר מהמשרד דרך מכרז כדת וכדין למנהל בית ספר.

<מוהנא פארס: חד וחלק.

<מוהנא פארס: - -

חמד עמאר: זה הגיע לבית ספר?

חמד עמאר: כי אם בנובמבר קיבלת, איך הספקת להוציא מכרז, איך הספקת להגיע לזה?

חמד עמאר: מה אתה חושב, אנחנו ועדת כספים כאן.

חמד עמאר: איך הספקת להוציא מכרז ואיך הספקת להעביר לבתי הספר?

<מוהנא פארס: זה בדיוק הענין, אדוני, חבר הכנסת.

<מוהנא פארס: אם הייתי חסר אחריות, הייתי אומר: אוקי, בא נחכה שיהיה כסף.

<מוהנא פארס: אני לא חסר אחריות.

<מוהנא פארס: יש לנו מכרז ואנחנו מימנו תקציבי ביניים מאתנו עד שהגיע תקציב.

<מוהנא פארס: לא יכולתי להשאיר בית ספר בלי שעות תגבור.

<מוהנא פארס: - -

רחל עזריה: רגע, אני מבקשת, חבר הכנסת עמר, אנחנו רוצים לשמוע בדיוק את הפירוט ואחר כך ניתן זמן להערות.

רחל עזריה: את הפירוט לאן הכסף הלך.

<מוהנא פארס: - - אבל יש פה חוסר אמון באנשים - -

רחל עזריה: עזוב...

חמד עמאר: אין פה ענין אישי.

חמד עמאר: זה לא עניין אישי.

חמד עמאר: זה לא אתה ואני.

חמד עמאר: כאן זה תקציב למגזר הדרוזי, ותפקידי לדאוג שהתקציב הזה יעבור למגזר הדרוזי.

רחל עזריה: חבר הכנסת עמאר בסדר, אבל עכשיו רשות הדיבור של מוהנא פארס ואני מבקשת שניתן לו לדבר ונשמע את הפירוט של התקציבים.

רחל עזריה: כן.

<מוהנא פארס: בנוסף למה שאני אומר, כל שקל שאני מדבר עליו בתגבור מגובה ברשימות של תלמדים ושעות בבית ספר.

<מוהנא פארס: אם נצטרך, אין בעיה להביא את זה כך שאני אומר בפה מלא ובביטחון עצמי מלא מאד שהתקציב עבר לתלמיד הדרוזי.

רחל עזריה: בסדר, רק את הסעיפים.

<קריאה: - - -

רחל עזריה: לא, לא.

רחל עזריה: אנחנו לא פותחים לדיון אחרת אנחנו לא נשמע מה הסעיפים.

רחל עזריה: בואו קודם נשמע מה הסעיפים.

רחל עזריה: אנחנו גם רוצים לשמוע את משרד התחבורה, אתם הבאים בתור.

רחל עזריה: אני מבקשת שנתקדם, אחרת נמשיך לדבר על זה שהכסף לא עובר.

<מוהנא פארס: רווחה חינוכית – מיליון מאה שלושים ושלושה אלף עבר לרשות המקומית.

<מוהנא פארס: יש לנו ועדת הקצבות וזה הועבר לרשות - -

רחל עזריה: אז דרך ועדת הקצבות.

<מוהנא פארס: נכון, עבר לרשות המקומית.

<מוהנא פארס: פרויקט של עידוד השכלה גבוהה בטכניון - 2.4 מיליון שקל.

<מוהנא פארס: פעילות סביבתית - -

רחל עזריה: ואיך זה עבר?

<מוהנא פארס: זה עבר גם דרך המכרזים של המשרד.

רחל עזריה: מכרזים שמה צריך לעשות שם?

רחל עזריה: למה הכסף בפועל?

<מוהנא פארס: הכסף לעידוד מדעים.

<מוהנא פארס: יש 600 תלמידים שמגיעים לטכניון פעם בשבוע - -

רחל עזריה: בסדר, תכנית.

<מוהנא פארס: יש לנו פעילות סביבתית של מיליון שקל, שזה הקמת מל"שים בחלק מהכפרים הדרוזים.

<מוהנא פארס: מלגות לסטודנטים 2.5 מיליון שקל.

<מוהנא פארס: - -

חמד עמאר: זה עבר?

חמד עמאר: ב-2015 לא היו מלגות.

<והיב חביש: לא היו.

<מוהנא פארס: היו מלגות ב-2015, חולקו.

חמד עמאר: מתי חולקו ב-2015?

<מוהנא פארס: באוגוסט 2015 - -

<והיב חביש: זה הקודם, זה של 2014.

<והיב חביש: רבותי, תדייקו, זה תקציב 2014.

רחל עזריה: סליחה, אנחנו נמשיך לשמוע.

<מוהנא פארס: קודם כל, מלגות חולקו ב-2015.

<מוהנא פארס: יצאנו לפרסום ב-2016 וחולקו ב-2014 וב-2013.

<מוהנא פארס: כל שנה יש מלגות.

<מוהנא פארס: אין שנה שלא היו מלגות.

<מוהנא פארס: אני רוצה לשמוע סטודנט שלא קיבל מלגה - -

<והיב חביש: אבל המלגות של 2015 לא עברו.

חמד עמאר: הנה, נמצא כאן ראש מועצה, אני נמצא כאן.

חמד עמאר: לא עברו.

רחל עזריה: חבר הכנסת עמר.

חמד עמאר: המלגות של 2015 לא עברו.

חמד עמאר: הנה, נמצא כאן יושב ראש מועצה, אני נמצא כאן, לא עברו.

עבדאללה אבו מערוף: זה דמגוגיה וזה תמוה.

עבדאללה אבו מערוף: יש עובדות.

רחל עזריה: איך אתה מתייחס לטענה שלא היו מלגות השנה?

<מוהנא פארס: זה בלבול בין שנת לימודים לבין שנת תקציב.

<מוהנא פארס: אנחנו חילקנו באוגוסט - -

רחל עזריה: לא, לא.

רחל עזריה: אתה יודע?

רחל עזריה: באמת נתתי לך לפרט הכל אבל - תן תשובות.

רחל עזריה: יש מלגות שמחולקות מתי בדרך כלל?

<והיב חביש: גברתי, פרסמו את זה ב-23 בדצמבר.

רחל עזריה: זה בדרך כלל באוגוסט?

<והיב חביש: פרסמו את המלגות - -

רחל עזריה: רגע, כל שנה מתי המלגות מחולקות?

<והיב חביש: הרי שנת תקציב מתחילה מ-1 בדצמבר עד 31 בדצמבר.

<והיב חביש: המלגות של 2015 פורסמו ב-23 לדצמבר השנה.

<והיב חביש: עוד לא חילקו.

רחל עזריה: אוקי, בסדר.

<מוהנא פארס: ברור.

<והיב חביש: הם לקחו את החלק של 14 - - -

רחל עזריה: בסדר, זה הבעיה.

<והיב חביש: קברתי, לקחו את הכסף של 2014 ומחשיבים לנו אותו ב-2015 וזה לא טוב.

רחל עזריה: אבל למה זה מוגדר?

<מוהנא פארס: המלגות שחולקו באוגוסט הן עבור תשע"ה.

<מוהנא פארס: המלגות שפרסמנו בדצמבר - -

עבדאללה אבו מערוף: מה זה "תשע"ה"?

עבדאללה אבו מערוף: אני לא הבנתי.

<מוהנא פארס: שנת לימודים.

רחל עזריה: שנת הלימודים.

עבדאללה אבו מערוף: 1945?

חמד עמאר: חבר הכנסת עבדאללה, בואו נתקדם.

עבדאללה אבו מערוף: בסדר, שיגיד איזה שנה.

רחל עזריה: אז המלגות שעכשיו פורסמו, לאיזו שנה הן?

<מוהנא פארס: תשע"ו - -

עבדאללה אבו מערוף: מה אצלך?

עבדאללה אבו מערוף: אפשר לדבר בעברית?

עבדאללה אבו מערוף: לא, אני מאד מבקש.

עבדאללה אבו מערוף: אני לא מבין את זה.

עבדאללה אבו מערוף: בבקשה תגיד אלף תשע מאות וכמה?

רחל עזריה: עבדאללה אבו מערוף, אני אסביר אבל יש פה שאלה חשובה.

עבדאללה אבו מערוף: תגיד לי מה זה תשע"ו?

עבדאללה אבו מערוף: עם כל הכבוד.

רחל עזריה: עבדאללה אבו מערוף.

רחל עזריה: אז אתה בעצם אומר שבשנת התקציב של 2015, אתה מחלק את זה כמלגה של 2016 בעצם, התשע"ו.

<מוהנא פארס: נכון.

רחל עזריה: אז צודק ראש המועצה שאומר שאתה לוקח תקציב של שנה קודם ומעביר אותו לשנה אחר כך.

רחל עזריה: המלגות של 2015 היו אמורות להיות מלגות של תשע"ה.

רחל עזריה: אז למה הן תשע"ו?

<מוהנא פארס: המלגות של תשע"ו זה שנת לימודים שמתחילה מנובמבר עד יולי, נכון?

רחל עזריה: זה נכון ששנת התקציב מתחילה בינואר ומסתיימת בדצמבר אבל זה אמור להיות מקביל.

רחל עזריה: הייתי אחראית על החינוך בעיריית ירושלים, הייתי סגנית ראש עיר וניהלתי את התקציב הזה הרבה מאד.

רחל עזריה: יש תמיד את הפער של ספטמבר עד דצמבר אבל זה פער של ספטמבר עד דצמבר לפני, לא של דצמבר עד ספטמבר הבא.

רחל עזריה: אתה מבלבל את זה.

<מוהנא פארס: לא, אתם מבלבלים.

<מוהנא פארס: מה שחילקנו באוגוסט 14 - -

רחל עזריה: באוגוסט האחרון חולקו מלגות?

<מוהנא פארס: לתשע"ה, שזה התקציב של 14.

<מוהנא פארס: עכשיו אנחנו הולכים לתשע"ו, התקציב של 15.

רחל עזריה: אז אנחנו מפגרים בשנה.

<מוהנא פארס: לא מפגרים, אנחנו בתוך השנה.

חמד עמאר: יש לך תקציב ל-2015, שמיועד למלגות.

חמד עמאר: למה אותם 2.5 מיליון שקל של 2015 לא חולקו ב-2015?

חמד עמאר: למה כל שנה אני צריך לתת לאוצר עוד 2.5 מיליון שקל ולהשאיר אותם אצל האוצר?

משה גפני: למה שאני ארוץ שנה אחרי?

<מוהנא פארס: התקציב לא אצל האוצר.

<מוהנא פארס: תנו לי דקה להסביר ואגיד לכם.

איתן ברושי: אני חושב שזה לא טוב ה"פינג-פונג" הזה.

<והיב חביש: אני חושב שאנחנו מסיתים את הדרך.

<והיב חביש: יש 45 מיליון ל-2015, שיגיד לנו מתי ישבו עם ראשי הרשויות, מתי ישבו עם מנהלי מחלקת החינוך, איך עשו את התכנית לחלוקתם ומה התקבל.

<והיב חביש: מה התכנית של 45 מיליון שקל?

חמד עמאר: בדיוק.

<והיב חביש: אני אגיד לך מה קורה, גברתי, אני מברך את היושב ראש ואני באמת, הרב גפני, בהמשך למה שנאמר, רבותי, אנחנו קורבן של משרדי הממשלה.

<והיב חביש: לוקחים כסף שמקבלים אותו בכל מדינת ישראל, ולוקחים כאילו הכסף הזה מיועד ליעד הזה כאשר כל מדינת ישראל מקבלת אותו.

<והיב חביש: צריך להגביל את משרד החינוך ככסף תוספתי, את ה-45 מיליון.

<והיב חביש: מה שלא היה לדרוזים ומה הוסיפו, את ה-45 מיליון שקל, וזה שונה לגמרי.

חמד עמאר: זה סגירת פערים נקרא, והם לא עושים - -

<והיב חביש: נכון.

<והיב חביש: אם יתחילו לחשב לי את יום חינוך ארוך כאילו מהכסף הזה, כל התכנית הזאת לא שווה את הנייר שהיא כתובה עליו.

חמד עמאר: אני מציע שנתקדם.

<והיב חביש: רצינו להעיר הערה: אדוני, אנחנו פנינו למשרד ראש הממשלה.

<והיב חביש: משרד ראש הממשלה פנה לאוצר, והאוצר אומר שהוא תקצב את משרד החינוך ב-30 מיליון שקל ועל כך יש לו אסמכתא.

<והיב חביש: פנינו למשרד החינוך, משרד החינוך אומר: קיבלנו 17 מיליון שקל.

<והיב חביש: יש פה חוסר של 13 מיליון שקל בתקציב ישיר של האוצר.

<והיב חביש: אז הנה, נציג החינוך פה, נציג האוצר פה, שיגידו לנו איפה ה-13 מיליון שקל.

<והיב חביש: ודבר נוסף שאני מבקש:

<והיב חביש: אנחנו מבקשים תכנית מפורטת ב-45 מיליון שקל ב-2015.

<והיב חביש: וכל שקל שלא נוצל, אנחנו רוצים אותו בינואר השנה, לא על חשבון 2016 כי ב-2016 יש עוד 45 מיליון שקל.

משה גפני: איתן.

איתן ברושי: בוקר טוב אדוני היושב ראש, חברי חברי הכנסת והנציגים של הישובים, אני חושב שבעניין הזה זה לא מקרה פרטי אבל עכשיו דנים במקרה פרטי.

איתן ברושי: אבל יש לנו תופעה, גפני, שראינו את זה עכשיו בהעברות.

איתן ברושי: החסם הכי גדול שישנו לא פעם זה משרדים ופקידים, והאוצר זה הבירוקרטיה הגדולה, והמעורבות שלהם בכל דבר היא תקלה שאני חוזר ואומר שהגיע הזמן, ואני מצפה גם ממך, שנוביל מהלך שישחרר אותנו מהעריצות של האוצר.

איתן ברושי: התופעה הזאת שלא מבצעים החלטות היא לא חדשה אבל את המגזרים החלשים היא "דופקת" יותר, מה גם שאנחנו רואים אחר כך את הרזרבות שנשארות.

איתן ברושי: הרי הדבר הבלתי סביר שקרה פה בסוף הדיונים על התקציב זה העברות בהיקף גדול, שלפחות חלקן זה היכולת של האוצר למנוע ביצוע ואחר כך להפוך את זה לרזרבות, שהן חלק לא סביר מהתקציב.

איתן ברושי: אני רוצה לומר לך, גפני, ולחברים בהזדמנות הזאת ששאלת הפיתוח מחולקת בעיניי לשניים: בחלק שהיתה יוזמת החברים, שאני מברך עליה, זה חלק אחד אבל אני רוצה להגיד משפט אחד לחלק אחד קודם: בסופו של דבר, וגם ביקרתי לא מזמן בירכא וראיתי שם את הדברים הגדולים אבל ירכא לא יכולה לצמוח רק על המסחר.

איתן ברושי: אני חושב שיש מעגל חיצוני ומעגל פנימי.

איתן ברושי: המעגל החיצוני שייך לכל מי שגר בנגב ובגליל ובפריפריה, וזאת שאלת סדר העדיפות של המדינה.

איתן ברושי: זאת שאלה שאתמול, בחדר הזה או ליד ישבנו על הבריאות ואמרנו את זה לדרעי כשר הכלכלה.

איתן ברושי: בינתיים הוא הולך להיות שר אחר.

איתן ברושי: יש בעיה של סדר עדיפות של המדינה.

איתן ברושי: יש בעיה שאין תכנית לאומית לתעסוקה ובסופו של ענין, השאלה של הנגב והגליל מחולקת לשניים: הפיתוח המרחבי, שהוא הדבר המרכזי לכל מי שגר באזורים האלה, ויש לי משפט שאני מצטט אותו: בעידן הכפר הגלובאלי אין שום חשיבות לגבול המוניציפאלי, חוץ מקצת ארנונה, שגם זה הולך ומשתנה.

איתן ברושי: והפיתוח של הכפרים הדרוזים והצ'רקסים – יש שני צ'רקסים, ריחניה וכפר קמא, שניהם בלב אזור הגליל, וגם הדרוזים חיים באזורים מסוימים והדברים פה ידועים, והגורל שלהם כגורל האזורים האלה כמו גורל המושבים, הקיבוצים וההתיישבות כולה ועיירות הפיתוח.

איתן ברושי: זה הגורל של בתי החולים.

איתן ברושי: אתמול ראינו שתוחלת החיים בפריפריה קטנה בהרבה מהמרכז.

איתן ברושי: היא קשורה לתשתיות, היא קשורה לאוניברסיטאות, בעיקר למקומות עבודה.

איתן ברושי: גם הם לא יכולים - -

משה גפני: איתן, זה דיון מהיר.

איתן ברושי: רגע.

איתן ברושי: לכן אני אומר גם לחברי, אלה שבאו לדיון, שרוב הבעיות לא יפתרו, ומה שמדובר פה זה כסף חשוב אבל הוא לא גדול.

איתן ברושי: הכסף הגדול הוא ביצירת תשתית אחרת, מקומות עבודה בעיקר ברמת הכנסה של המאה ה-21, שיאפשרו לחיות ברמת חיים הוגנת בכל מקום, גם בגליל ובנגב.

איתן ברושי: זה דבר אחד.

איתן ברושי: הדבר השני – גפני, יש פה מחלק ממארת של המערכת, שהיא לא מבצעת החלטות של עצמה, וזו לא הפעם הראשונה ולצערי זה לא רק לכם.

איתן ברושי: בעניין הזה יש לי יותר שוויון ממה שאתם חושבים בין המגזרים באי עמידת הממשלה ביעדים של עצמה.

איתן ברושי: יש פה בירוקרטיה ויש פה פקידות שמונעת חלק מהביצוע כאשר מראש יש מגבלה למעמד השלטון המקומי.

איתן ברושי: היחסים בין שלטון מרכזי לשלטון מקומי הם חלק מהמגבלות כי אף אחד לא מאמין לשני ואף אחד לא סומך על השני, ומי שנבחר בקולות התושבים הוא פחות אמין מפקיד שמונה במכרז שלעתים היה מכוון מראש, ויש פה מתח גדול בין הפקידות שלא תמיד עוזרת לפקיד, ולפעמים הוא גם מפריע לבין ראשי הרשויות שלא סומכים עליהם - -

משה גפני: אוקי, איתן.

איתן ברושי: - - לכן, אני חושב שצריך שני דברים: 1.

איתן ברושי: לעמוד על כך שתקציב 2015 יבוצע עד סוף הרבעון הראשון של 2016.

איתן ברושי: אין מנדט למשוך את זה יותר.

איתן ברושי: זה יחייב גם את ראשי הרשויות מאמץ וגם את הפקידות להפסיק להפריע.

איתן ברושי: ודבר שני – שתקציב 2016 יבוצע עד נובמבר 2016 כדי שיהיה זמן גם לתיקונים.

איתן ברושי: לכן, אני מציע לא לקבל רק סיכום כללי אלא לוחות זמנים ועמידה בתקציב הזה, ומצד שני אני אומר לכם, חברי הכנסת, הבעיה העיקרית של הישובים הללו זה הפיתוח המרחבי ולא הפיתוח בתוך כל ישוב ויישוב, שלאט לאט אני מקווה שגם מסיימים אותו.

איתן ברושי: תודה.

<והיב חביש: זה גם וגם.

משה גפני: תודה רבה.

משה גפני: אני מבקש מנציגי המשרדים אם אפשר טלגרפית לגבי הנושאים שהועלו כאן.

משה גפני: נתחיל במשרד החינוך?

<מוהנא פארס: אני התחלתי לסקור לפני שהגעת - -

משה גפני: טלגרפית.

<מוהנא פארס: אנחנו קיבלנו בנובמבר 17 מיליון שקל מהאוצר תקציב תוספתי.

משה גפני: תקציב למה?

<מוהנא פארס: תקציב לפדגוגיה - -

<והיב חביש: במקום 30.

משה גפני: רבותי, אני מבקש.

משה גפני: בסדר, זה מה שיש לנו.

עודד פורר: אדוני היושב ראש, האוצר אמר שהוא העביר 30, הוא אומר שהוא קיבל 17.

<מוהנא פארס: אנחנו קיבלנו 17 מיליון שקל, שמתוכם - -

משה גפני: מתי קיבלתם את ה-17 מיליון?

<מוהנא פארס: בנובמבר 2015.

<והיב חביש: סוף נובמבר.

משה גפני: לאחר אישור התקציב?

<מוהנא פארס: נכון.

משה גפני: ואמרו לכם שזה כל התקציב?

<מוהנא פארס: נכון.

<מוהנא פארס: זה מה שראינו בתקנות - -

משה גפני: לא מה שראיתם.

משה גפני: אתה נמצא במשרד החינוך, אתה צריך לדאוג למגזר הדרוזי והצ'רקסי - -

<מוהנא פארס: חד וחלק.

משה גפני: - - יפה.

משה גפני: אז אני שואל אותך: מה שראית – ראית, אבל מה אתה עושה כשאתה רואה משהו ולא מוצא חן בעיניך?

משה גפני: בחיים הפרטיים מה אתה עושה?

משה גפני: אתה הולך לבדוק למה זה.

משה גפני: הלכת לאוצר לבדוק למה העבירו רק 17?

<מוהנא פארס: קודם כל, אני בתנית - -

משה גפני: תשובה לשאלה, זה דיון מהיר.

<מוהנא פארס: בטח שהלכתי, כן.

משה גפני: עם מי דיברת?

<מוהנא פארס: אני לא איש תקציבים, אני איש פדגוגיה.

<מוהנא פארס: הרבה תקציבים אצלנו הלכו לאוצר - -

משה גפני: את מי שאלת במשרד האוצר?

משה גפני: שם.

<מוהנא פארס: דקה.

<מוהנא פארס: קודם כל, הלכתי לאיש התקציבים שלנו.

<מוהנא פארס: אני לא איש תקציבים.

משה גפני: לא משנה, אני מכיר את הממשלה.

משה גפני: את משרד החינוך אני בכלל מכיר, על אחת כמה וכמה.

משה גפני: חבל שהישובים הדרוזים לא נמצאים ביהודה ושומרון, היו מקבלים את כל הכסף.

זהבה גלאון: אדוני, בא נרחיב את הנקודה הזאת.

משה גפני: אין צורך.

משה גפני: מישהו ממשרד האוצר נמצא כאן?

עמר בר-לב: הם סופרים את הכסף.

חמד עמאר: הנושא לא חשוב בשבילו.

חמד עמאר: אין נציג, 187 מיליון שקל, אין נציג של אוצר.

חמד עמאר: הכסף לא חשוב לו.

משה גפני: מי היה אמור לבוא?

<טמיר כהן: היא אמור להגיע - - -

משה גפני: הוא חולה?

משה גפני: בסדר, אני אבדוק את זה עם משרד האוצר.

משה גפני: לא הבנתי למה משרד החינוך לא שלח את איש התקציבים, הרי אנחנו מדברים על נושא שהוא פיתוח והעצמת הישובים.

משה גפני: אנחנו לא הולכים ללמוד את התנ"ך.

חמד עמאר: אנחנו מדברים על כסף.

חמד עמאר: היה צריך להגיע איש תקציבים.

משה גפני: ועדת הכספים לא עוסקת בפדגוגיה, זה ועדת החינוך.

<מוהנא פארס: תמיד זה קורה, חוטף מי שמגיע.

עודד פורר: הממשלה לא כל כך מתייחסת ברצינות ל - - -

חמד עמאר: לוועדת הכספים היא לא מתייחסת?

חמד עמאר: היושב ראש כאן - -

משה גפני: משרד התחבורה.

משה גפני: מי נציג משרד התחבורה?

משה גפני: בבקשה.

משה גפני: מה יש לכם לומר לגבי הישובים הדרוזים?

<רחלי רוזנזפט: אני ממונה על מחוז צפון – תחבורה ציבורית.

<רחלי רוזנזפט: אנחנו גם קיבלנו את הכסף בנובמבר.

<רחלי רוזנזפט: יעידו פה ראשי הרשויות שנמצאים, אנחנו קיבלנו 10 מיליון וזה מה שתקצבנו.

משה גפני: זה מספיק 10 מיליון, לא צריך יותר?

<רחלי רוזנזפט: זה מה שנקבע.

<והיב חביש: הם ילדים ממושמעים, הם לא רוצים יותר.

משה גפני: מה זאת אומרת "נקבע"?

משה גפני: זה לא ניתן למשה בסיני.

משה גפני: זה נקבע על ידי פקיד באוצר.

משה גפני: שאלתם אותו למה זה רק 10 מיליון או שזה מספיק?

<רחלי רוזנזפט: זה כרגע מספיק, ואנחנו יודעים שיכול להיות שזה יהיה יותר.

משה גפני: אתה גם חושב שזה מספיק 10 מיליון למשרד התחבורה אצלכם?

<והיב חביש: אדוני היושב ראש, תקציב משרד התחבורה - -

משה גפני: לא, אתה לא מדבר כל הזמן.

משה גפני: עכשיו ראש מועצת פקיעין.

חמד עמאר: הוא עדין לא רוצה לדבר, הוא יחכה קצת.

משה גפני: המשרד לביטחון פנים, עיר ללא אלימות.

<גונן ירום: אני - - -

חמד עמאר: 22 מיליון שקל אמור להעביר משרד התחבורה.

חמד עמאר: היא אמרה שהיא קיבלה 10 מיליון שקל בנובמבר, סימן שהיא לא ביצעה אף שקל אחד ב-2015.

חמד עמאר: החלטת הממשלה מדברת שעד 14 לפברואר יעבור כל הכסף.

חמד עמאר: אז מה שאנחנו מדברים על החלטה שלא בוצעה בכלל.

משה גפני: בסדר חמד.

משה גפני: משרד לביטחון פנים.

<והיב חביש: אדוני, לתחבורה יש עוד 42 מיליון שקל שלא התייחסו אליהם.

<והיב חביש: הנה, הנציג שלהם פה.

<והיב חביש: היא תחבורה ציבורית.

משה גפני: בבקשה.

<עאמר רשרש: אני ראש מנהלת הגליל והנגב.

<עאמר רשרש: למשרד התחבורה יש שני נציגים.

<עאמר רשרש: היתה נציגת אגף תחבורה ציבורית ואני נציג אגף תשתיות.

משה גפני: מה התקציב שלך ב-2015?

<עאמר רשרש: התקציב שלנו הוא 42 מיליון שקל על פי החלטת הממשלה, ואנחנו חייבנו פרויקטים במהלך 2015 בסך 65 מיליון.

<עאמר רשרש: זאת אומרת, מעל החלטת הממשלה חייבנו.

<עאמר רשרש: אנחנו מתחילים עכשיו לבצע.

משה גפני: דבר אתי בעברית קלה, אני לא מבין כל כך.

<עאמר רשרש: חייבנו מהתקציב - -

משה גפני: חייבנו או לא חייבנו, לא מעניין אותי.

משה גפני: אתה צריך לבצע תשתיות ב-42 מיליון שקל.

משה גפני: ביצעת?

<עאמר רשרש: לא.

משה גפני: למה?

<עאמר רשרש: כי לפני הביצוע יש שלב של תכנון פרויקטים.

משה גפני: עשיתם תכנון?

<עאמר רשרש: כן.

משה גפני: יפה.

משה גפני: מתי אתם מבצעים?

<עאמר רשרש: עכשיו, מתחילים עוד מעט, במהלך 2016.

משה גפני: מתי?

משה גפני: בחודש ניסן או בחודש נובמבר או בחודש יולי?

משה גפני: מתי?

<עאמר רשרש: חלק מהפרויקטים יתחילו בסביבות פברואר-מרץ.

משה גפני: אתם עושים עבודות ב-62 אבל יש לכם את 2016 גם.

משה גפני: 42 היה ב-2015.

<עאמר רשרש: אנחנו עכשיו מתכננים את 2016.

<עאמר רשרש: מה שהולכים לתקצב ב-2016, עכשיו מתכננים אותו.

משה גפני: ואתם מתחילים בפברואר לעבוד.

<עאמר רשרש: נכון, פברואר-מרץ.

משה גפני: ואתה תודיע לנו, לוועדה, שהתחלתם או שהיה עיכוב או לא חשוב מה?

משה גפני: לא, אני יכול לחייב אותך להגיד לי, אני רק עושה את זה בנימוס.

<עאמר רשרש: אדוני היושב ראש, יש היום עבודה במשרד התחבורה ברוב הישובים - -

משה גפני: אני רוצה דיווח לוועדה במרץ מה משרד התחבורה עשה בנושא התשתיות.

<עאמר רשרש: בסדר גמור.

חמד עמאר: יש להם ב-2016, לפי תכנית החומש, עוד 140 מיליון שקל.

משה גפני: בסדר.

משה גפני: אני מבקש דיווח לוועדה בעוד שלושה חודשים, במרץ, כמה כסף עומד לרשותכם, כמה אתם מבצעים, מה התחלתם לבצע.

משה גפני: אני רוצה לדעת שאנחנו לא נישאר בלי העניין הזה.

משה גפני: המשרד לביטחון פנים, "עיר ללא אלימות" כנראה.

<גונן ירום: אני מתכנית "עיר ללא אלימות" במשרד לביטחון פנים.

<גונן ירום: קיבלנו 7 מיליון שקל ב-2015.

<גונן ירום: כל התקציב הגיע לאחר אישור תקציב המדינה.

<גונן ירום: התקציב אושר ל-16 רשויות ויחולק על פי מפתח וקריטריונים שנהוגים ב"עיר ללא אלימות".

<גונן ירום: רוב התקציב מוקצה לטובת פרויקט טכנולוגי, פריסת מצלמות במרחב הציבורי בישובים - -

משה גפני: יש לכם דרישות ליותר מזה?

<גונן ירום: יש לנו תקציב רב-שנתי.

<גונן ירום: יש תקציב ל-2015.

משה גפני: ויש לכם דרישות ליותר מזה?

<גונן ירום: יש לנו תקציב ר ב-שנתי במסגרת החלטת הממשלה.

<גונן ירום: התקציב נקבע על פי הקריטריונים והמפתח התקציבי של "עיר ללא אלימות" על פי אותם קריטריונים של כל הישובים בתכנית.

<גונן ירום: התקציב אף פעם לא מספיק.

משה גפני: בסדר, הבנתי.

משה גפני: משרד הכלכלה.

חמד עמאר: ביצעתם ב-2015, הכסף הועבר למועצות המקומיות?

חמד עמאר: לא הועבר.

<גונן ירום: הכסף לא עובר לרשויות המקומיות.

<גונן ירום: אני חייב לענות על השאלה אם הכסף עבר לרשויות: הרי מי שמבצע את הפרויקט זה לא המשרד אלא הרשויות המקומיות בעצמן.

<גונן ירום: ברגע שהרשות מבצעת, מדווחת על ביצוע, היא מקבלת את הכסף.

<גונן ירום: זה לא שאני מעביר לה את כל התקציב מראש.

משה גפני: משרד הכלכלה, בבקשה.

<מירי שמואלי: בוקר טוב.

<מירי שמואלי: אני מאגף אסטרטגיה ותכנון מדיניות במשרד הכלכלה.

<מירי שמואלי: סך הכל תוקצבנו בהחלטת הממשלה המדוברת ב-7.5 מיליון שקלים.

<מירי שמואלי: מתוכה קיבלנו את התקציבים והם בוצעו בפועל.

משה גפני: למה?

<מירי שמואלי: למרכזי הכוון תעסוקתי עם סך של 6 מיליון שקלים, ולסוכנות לעסקים קטנים ובינוניים לטובת חיזוק עסקים - -

משה גפני: זה ב-2015.

משה גפני: וכמה ב-2016?

<מירי שמואלי: ב-2016 ההחלטה מדברת על סדרי גודל יותר גדולים.

<מירי שמואלי: אין לי את זה כאן לפני אבל - -

משה גפני: תודה רבה.

משה גפני: משרד הפנים.

<סיון להבי: אני מאגף תקציבים במשרד הפנים.

<סיון להבי: ברשותכם, חשוב להבין שתכניות המגזר הדרוזי הן תכניות חומש.

<סיון להבי: תכנית 2332 היא תכנית שהתווספה ב-2015 לאור הבחירות.

<סיון להבי: תכנית 59 מיוני 2015 היא בעצם תכנית החומש - -

משה גפני: אנחנו העברנו עכשיו כסף לרשויות הדרוזיות.

<סיון להבי: אמת.

משה גפני: במסגרת החלטת הממשלה האחרונה, הישובים הדרוזים אצלכם יתוגבר התקציב בתכנית החומש?

<סיון להבי: בהחלט.

<סיון להבי: בתכנית החומש גם נקבע סעיף ייחודי - -

משה גפני: טוב, אני הולך לבקש עכשיו, בסוף הדיון מכל משרד - אני מבקש תכנית מה יש מבחינה תקציבית, מה מבוצע מבחינה תקציבית, מה התכנית בתכנית החומש, ואני הולך לקיים דיון המשך.

משה גפני: הדיון הזה הוא יהיה דיון התחלתי.

משה גפני: לא מוצא חן בעיני פה כמה דברים אבל אני לא רוצה להגיד שום דבר - -

עבדאללה אבו מערוף: רק כמה דברים או כל הדברים?

משה גפני: יש כאלה שיודעים להגן על עצמם.

משה גפני: הסוכנות לעסקים קטנים ובינוניים, מי זה?

<מירי שמואלי: זה חלק ממשרד הכלכלה וממה שדיברנו עליו.

<מירי שמואלי: זה 1.5 מיליון שקלים.

משה גפני: יש סיבה שאת לא רוצה שהיא תדבר?

משה גפני: הסוכנות לעסקים קטנים ובינוניים, שם ותפקיד.

<מירי שמואלי: בשמחה, בכיף.

<מירי שמואלי: היא פה בשביל זה.

<הודא קוואס: אני מנהלת מעוף ירכא, מרכז העסקים במחוז ירכא.

<הודא קוואס: אנחנו באמת קיבלנו את המיליון וחצי וביצענו ב-2015 את כל מה שצריך ויותר.

משה גפני: וזה מספיק?

<הודא קוואס: לא.

<הודא קוואס: אף פעם לא מספיק.

<הודא קוואס: ענף העסקים הקטנים והבינוניים הוא ענף חשוב, ואנחנו יודעים את זה.

משה גפני: את תצטרכי להכין נייר לוועדה.

משה גפני: אני מאד מבקש ממך שתכתבי את מה שהיה ב-2015, מה התכנית ל-2016 וכולי, ומה לפי דעתך צריך באמת להיות בפועל.

משה גפני: שיהיה לך אומץ לכתוב הכל.

משה גפני: משרד השיכון, לא דיברנו עוד.

<איילה דיאר: אני מאגף שיקום שכונות.

<איילה דיאר: קיבלנו 5 מיליון לשיקום שכונות והכל לפי הזמנה.

<איילה דיאר: כל התוכניות נדונות בישובים, והישובים מחליטים על תכניות לגיל הרך ואנחנו מקדמים אותם במשך השנה.

<איילה דיאר: בנוסף, 8 מיליון למוסדות ציבור, ביניהם 2 מיליון ל"יד לבנים".

<איילה דיאר: יצאו הזמנות לישובים ירכא ולבית ג'אן, מיליון ומיליון למוסדות ציבור נעשו הזמנות.

<איילה דיאר: הכל העברנו - -

<והיב חביש: לא, ל-2 מיליון.

<והיב חביש: מה עם ה-6?

<איילה דיאר: 6 מיליון - - -

משה גפני: תודה.

משה גפני: גם ממך אני מבקש.

חמד עמאר: גם אין ביצוע אצלך ב-2015.

<איילה דיאר: רק עכשיו קיבלנו את התקציב - -

משה גפני: לא, לא.

משה גפני: מה שאני מבקש, לכתוב לי את האמת.

משה גפני: הגיע לך בנובמבר, היתה ועדת חריגים אצל החשבת הכללית, הייתם יכולים לקבל כסף גם קודם - -

חמד עמאר: זה החלטת הממשלה, אדוני - - -

משה גפני: לא משנה, עזוב את החלטת הממשלה.

משה גפני: אני מדבר על ביצוע טכני.

חמד עמאר: גם בהחלטת הממשלה כתוב שיפנו לחשבת הכללית לקבל את הכסף ועד 14 - - - יקבלו את הכסף.

משה גפני: לא משנה, זה בסדר, אנחנו הולכים לטפל בעניין הזה.

משה גפני: טמיר, אני מבקש מכל המשרדים, גם אלה שלא היו כאן ומשרד האוצר, מאריאל יוצר, שיביא את התכניות שלו, את מה שהוא נתן למשרדים ואת מה שהוא התכוון לתת.

משה גפני: נשאר לנו רק מרכז השלטון המקומי.

משה גפני: מישהו רוצה ממרכז השלטון המקומי?

משה גפני: אתה רוצה להגיד משהו?

<נביה נאסר אלדין: לא, תודה.

משה גפני: אני מבקש לומר ככה - -

<והיב חביש: אני יכול להתייחס אדוני, כנציג הרשויות?

משה גפני: דיברת קודם.

<קריאה: הוא לא סיים את הדברים שלו.

משה גפני: אז תסיים את הדברים כי אני רוצה לסיים את הדיון.

משה גפני: זה דיון מהיר.

משה גפני: בקצרה.

<והיב חביש: אני מודה לאדוני היושב ראש אבל על מנת לייעל את העבודה, אני חושב שאתה עושה צעד יפה מאד - -

משה גפני: אני ממנה אותך בזאת ליועץ למנהל ועדת הכספים, להגיד לו למי צריך לשלוח מכתבים.

משה גפני: בבקשה.

<והיב חביש: הכבוד כולו שלי.

<והיב חביש: מכיוון שאנחנו בפתח שנה חדשה ויש תכנית חדשה, אני מציע שאדוני ייתן הנחיה לכל משרדי הממשלה כי חלוקת הכסף לתכנית 2016 כבר תהיה עד מרץ.

<והיב חביש: שלושה חודשים זה יותר מדי זמן.

<והיב חביש: זה כסף שנוכל לבצע אותו ב-16.

משה גפני: קיבלתי את הצעתך.

<והיב חביש: אתה מה שלא בוצע ב-15, שהכסף לא ייעלם לנו לאוצר - -

משה גפני: הוא יעלם, לא משנה.

חמד עמאר: הוא ייעלם, הוא ייעלם.

משה גפני: אני מבקש לסכם את הדיון כדלהלן: אני מבקש מכל משרדי הממשלה להעביר למנהל הוועדה את התכניות שאמרנו - מה היה ב-2015, מה היה ב-2016, מה היה בהחלטת הממשלה ובכל מה שנוגע לסוכנות לעסקים קטנים או למשרד הכלכלה או למשרד לביטחון פנים או למשרד החינוך.

משה גפני: אנחנו נקבל את המכתבים שלכם, כמובן ממשרד האוצר.

משה גפני: נקבל את המכתבים שלכם גם לגבי תכנית החומש, האם עומדים בהחלטות הממשלה, אם לא עומדים, האם זה מספיק, האם זה לא מספיק.

משה גפני: אנחנו מבקשים את המכתבים האלה עד שבועיים, עדין בתוך ינואר.

משה גפני: אנחנו נקבל את המכתבים ואני אתייעץ עם המציעים חמד עמאר - -

<והיב חביש: נוכל לקבל העתק מזה אדוני?

משה גפני: זה סודי...

משה גפני: בכנסת מקובל, מאז שאישרתי את תקציב הביטחון, שרק אני רואה את המסמכים.

עבדאללה אבו מערוף: - - -

משה גפני: אתם תראו, הכל יהיה פתוח.

משה גפני: .

חמד עמאר: אני חייב להגיד רק משפט אחד: מהדיון שהייתי בו היום ושמעתי, מה-187 מיליון שקל לא הגיע למועצות המקומיות אפילו 10%.

חמד עמאר: זה הסיכום שלי.

משה גפני: זה לא הסיכום, זה התלונה.

זהבה גלאון: זאת הטרגדיה.

משה גפני: תשמע, אריאל יוצר, כל הכבוד לך.

משה גפני: תאמין לי, גאון.

משה גפני: אריאל יוצר, תשמע, בניגוד לכל המשרדים שהגיעו בזמן, אתה לא מקבל רשות דיבור - -

<אריאל יוצר: רק נוזפים בי.

משה גפני: לא, ממש לא.

משה גפני: אתה מכין לנו נייר בתוך שבועיים, עד שבועיים - -

<אריאל יוצר: היום אני מעביר.

משה גפני: אתה עוד לא יודע מה אני מבקש ממך.

משה גפני: אתה תכתוב לי, בגלל שאני הולך לקיים דיון המשך, מה האישור של התקציב ב-2015 לכל המשרדים האלה ביחס לכל המשרדים הנוגעים בדבר.

משה גפני: מה הוחלט ב-2016, מה בוצע, מה העברתם ומה לא העברתם - -

<אריאל יוצר: ההחלטה היא ל-15.

משה גפני: 15 ואני רוצה לדעת על 16.

משה גפני: הוועדה רוצה לדעת, ואנחנו רוצים לדעת מה החלטת הממשלה בעניין, מה תכנית החומש ואני הולך לקיים דיון המשך.

משה גפני: בדיון ההמשך אתה מגיע ראשון כי אתה לא מגיע ראשון, כשתבוא לפה עם כל הדברים, תגיע אחרון.

משה גפני: אנחנו עושים דיון המשך על העניין הזה בתוך שבועיים, עד שבועיים לקבל את המכתבים.

משה גפני: תודה רבה רבותי.

משה גפני: הישיבה נעולה.